CELEX: 62018CA0637
Language: da
Date: 2021-02-03 00:00:00
Title: Sag C-637/18: Domstolens dom (Syvende Afdeling) af 3. februar 2021 — Europa-Kommissionen mod Ungarn (Traktatbrud – miljø – direktiv 2008/50/EF – luftkvalitet – artikel 13, stk. 1, og bilag XI – systematisk og vedvarende overskridelse af grænseværdierne for mikropartikler (PM10) i visse zoner i Ungarn – artikel 23, stk. 1 – bilag XV – »kortest mulig« overskridelsesperiode – egnede foranstaltninger)

29.3.2021   
            
            
               DA
            
            
               Den Europæiske Unions Tidende
            
            
               C 110/6
            
         
      Domstolens dom (Syvende Afdeling) af 3. februar 2021 — Europa-Kommissionen mod Ungarn
      (Sag C-637/18) (1)
      
      (Traktatbrud - miljø - direktiv 2008/50/EF - luftkvalitet - artikel 13, stk. 1, og bilag XI - systematisk og vedvarende overskridelse af grænseværdierne for mikropartikler (PM10) i visse zoner i Ungarn - artikel 23, stk. 1 - bilag XV - »kortest mulig« overskridelsesperiode - egnede foranstaltninger)
      (2021/C 110/03)
      Processprog: ungarsk
      
         Parter
      
      
         Sagsøger: Europa-Kommissionen (ved K. Petersen, K. Talabér-Ritz og E. Manhaeve, som befuldmægtigede)
      
         Sagsøgt: Ungarn (ved M.Z. Fehér og A. Pokoraczki, som befuldmægtigede)
      
         Konklusion
      
      
                  1)
               
               
                  Ungarn:
                  
                              —
                           
                           
                              har tilsidesat sin forpligtelse i henhold til artikel 13 i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa, sammenholdt med bilag XI hertil, idet denne medlemsstat systematisk og vedvarende har overskredet døgngrænseværdierne for koncentrationerne af PM10-partikler, dels fra den 1. januar 2005 til og med 2017 i zone HU0001– regionen Budapest og i zone HU0008 — Sajó-dalen, dels fra den 11. juni 2011 til og med 2017 (med undtagelse af 2014) i zone HU0006 — regionen Pécs, og
                           
                        
                              —
                           
                           
                              har tilsidesat sine forpligtelser i henhold til artikel 23, stk. 1, i direktiv 2008/50, alene og sammenholdt med del A i bilag XV hertil, og navnlig forpligtelsen i henhold til dette direktivs artikel 23, stk. 1, andet afsnit, til at sikre, at den periode, hvor grænseværdierne overskrides, bliver kortest mulig, idet denne medlemsstat ikke fra den 11. juni 2010 har vedtaget egnede foranstaltninger til at sikre, at døgngrænseværdierne for koncentrationerne af PM10-partikler overholdes i disse zoner.
                           
                        
            
                  2)
               
               
                  Ungarn betaler sagsomkostningerne.
               
            
         (1)  EUT C 427 af 26.11.2018.